Държавен вестник, бр. 74, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  74
• Оценка на риска за живота и здравето 
на пострадалото лице;
• Оценка на неотложните потребности на 
пострадалото лице;
• Оценка на ресурсите за справяне с кризата;
• Изготвяне на план за сигурност с по­
страдалото лице;
• Спешна практическа помощ за задоволя­
ване на неотложните нужди на лицето, 
гарантираща физическото му благосъс­
тояние и сигурност;
• Предприемане на практически действия за 
гарантиране на безопасност и сигурност, 
в т.ч. сезираща молба за постановяване 
на мерки за защита по ЗЗДН; 
• Подпомагане на пострадалото лице и 
неговите деца за настаняване на сигурно 
и безопасно място.
 При случай, който не изисква спешност, 
се планира среща на пострадалото лице 
със специалист, който ще е водещ на 
постъпилия случай с цел стартиране 
на оценка. В зависимост от оценката на 
нуждите на пострадалото лице и според 
заявените от него потребности се пре­
доставя една или няколко от следните 
услуги:
1. Социално, психологическо и правно кон­
султиране
Психологическо консултиране
Психологическото консултиране е профе­
сионална помощ за справяне с последиците 
от травмата от преживяното насилие и овла­
дяване на симптомите на посттравматично 
стресово разстройство. Психологическото 
консултиране е специфична дейност и се 
предоставя въз основа на индивидуален под­
ход към всяко пострадало лице. Психологи­
ческото консултиране започва с изграждане 
на доверителна връзка с пострадалото лице. 
Ориентирано е към актуалните нужди на 
пострадалите и е съобразено със спецификата 
на различните възрасти. В хода на психоло­
гическото консултиране се цели:
1. Емоционална подкрепа: Да помогне на 
пострадалите лица да се справят с интен­
зивните емоции, свързани с травматичното 
събитие, като страх, гняв, вина или срам.
2. Преосмисляне на преживяното насилие 
и свързаните с него емоционални състояния: 
Помага на пострадалите лица да разберат и 
обработят травматичните събития, които са 
преживели, като им позволява да придобият 
контрол над емоциите си и да намалят въз­
действието на насилието върху ежедневието си.
3. Намаляване на вредите и отрицателните 
последици от домашното насилие: Работи се 
с пострадалите лица, за да идентифицират 
потенциални рискове и опасности, произти­
чащи от ситуацията на домашно насилие, и 
да се разработи план за безопасност, който 
да помогне за минимизиране на тези заплахи.
4. Трайно излизане от ситуации на домашно 
насилие: Подкрепя пострадалите лица в уси­
лията им да прекратят цикъла на насилие и 
да изградят здравословни взаимоотношения, 
като насърчава самочувствието и способността 
им да правят самостоятелни, информирани 
решения.
5. Постигане на личностна промяна: Помага 
на пострадалите лица да преодолеят негатив­
ните въздействия на домашното насилие върху 
своята самооценка и поведение, насърчавайки 
положителната промяна и растеж.
6. Мобилизиране на индивидуалните ресур­
си на пострадалите лица: Разработва умения 
и стратегии, които да помогнат на пострада­
лите лица да се справят със ситуацията на 
домашно насилие и да подобрят цялостното 
си благосъстояние.
7. Възвръщане на пострадалите към адап­
тивно ниво на функциониране: Подпомага 
пострадалите лица в стремежа им да въз­
становят чувството си за нормалност и да 
възвърнат контрола върху живота си след 
преживяното насилие.
За да се осигури ефективна интервенция, 
психологическата оценка играе жизненоважна 
роля в разбирането на емоционалните нужди 
и психичните проблеми на пострадалото лице, 
както и неговия капацитет за справяне. След 
оценката се договарят целите на психологиче­
ското консултиране, времето и честотата на 
сесиите и продължителността на подкрепата, 
необходима на пострадалото лице, за да по­
стигне желаната промяна.
Социално консултиране 
Социалното консултиране е насочено към 
идентифициране и посрещане на непосред­
ствените социални нужди на пострадалите 
лица, като се работи заедно с тях за създа­
ване на план за действие. Процесът включва 
информиране за социалните права и оказва­
не на съдействие за тяхното прилагане чрез 
консултиране, директна помощ и подкрепа.
Социалната подкрепа се осъществява от 
социални работници на терен във взаимо­
действие с пострадалото лице. Те подпомагат 
пострадалите лица за минимизирането на 
индивидуалните рискове по даден случай, 
като ги информират за съществуващи про­
цедури, гарантиращи защита на правата, на 
достойнството и на най-добрия им интерес.
Социалната подкрепа включва и непосред­
ствено подпомагане, в т.ч. и придружаване в 
определени институции. Включените в услуга­
та дейности са: съдействие и посредничество 
при контакт с институции, организации и 
служби; за осъществяване на план за сигур­
ност; за намиране на жилище; за постъпване 
на работа; за ползване на медицински услуги; 
за преместване на деца от детски градини/
училище при необходимост; за осигуряване